Sørlandsutstillingen

Sørlandsutstillingen er en årlig vandreutstilling av norsk samtidskunst der billedkunstnere fra sørlandsfylkene Aust- og Vest-Agder samt Telemark kan delta.

4. januar 1969 åpnet den første Sørlandsutstillingen. Det var sørlandsmalerne Bjørn Krogstad og Øyvind Brune som i 1968 tok initiativ til utstillingen. De gjorde et grundig forarbeid og kontaktet Christianssands Kunstforening, som allerede i mai 1968 satte opp et reglementReglement for Sørlandsutstillingen 1969 for hvordan utstillingen skulle organiseres og gjennomføres året etter. Initiativtagerne Krogstad og Brune sørget blant annet for et økonomisk fundament for utstillingen, ved å få den inn på Norsk kulturråds budsjett.Ovva (psevd.) «Merkedag for sørlandsk kunstliv». I: Fedrelandsvennen 3.1.1969

Ifølge Sørlandsutstillingens vedtekter inngår følgende organer som Sørlandsutstillingens stiftere:

 Billedkunstnere i Telemark (BiT) 
 Norske Billedkunstnere Agder (NBK-A) 
 Skiens Kunstforening
 Arendal Kunstforening
 Christianssands Kunstforening

Andre landsdelsutstillinger er Østlandsutstillingen, Den midtnorske kunstutstilling, Vestlandsutstillingen og «Nordnorsken» (Den Nord-Norske Kunstutstilling). Disse spiller en stor rolle for kunstnermiljøene i Norge ved siden av den årlige, landsdekkende Høstutstillingen i Oslo.

Referanser

Eksterne lenker
 Sørlandsutstillingens hjemmesider

Kategori:Utstillinger
Kategori:Repeterende arrangementer etablert i 1969
Kategori:Kunst og kultur i 1969
Kategori:Kunstgallerier og kunstmuseer i Norge
Kategori:Sørlandet